# 1.2 Como podemos botar unha man?

# Os nosos retos

O noso obxectivo é evidente. Debemos elaborar unha cápsula do tempo que nos permita recoller toda a información que consideramos relevante en relación á cultura galega, e que queremos conservar para que as futuras xeracións teñan acceso a ela. Para levar a cabo o reto debemos recoller a información máis relevante sobre persoeiros galegos destacados tanto do pasado como da actualidade.

Recordade! O máis importante será traballar unidos e unidas para lograr este obxectivo.

## Reto 1

Descubrir datos biográficos de diferentes persoeiros da nosa cultura e recoller a información básica sobre o traballo destacable destes persoeiros a través da elaboración dun xogo tipo trivial para presentar a información de forma que resulta atractiva e alcanzable para máis número de persoas.

## Reto 2

Elaborar un repertorio de material onde se recolla toda a información recollida.

## Reto final

Elaborar unha cápsula do tempo onde preservar todo o traballo.

## Lectura facilitada

Debemos crear unha caixa especial.

Esta caixa é para gardar cousas do tempo.

Nela, imos meter información importante de Galicia.

Queremos que os que veñan despois vexan isto.

Para facelo, debemos xuntar información de persoas galegas importantes.

Lembrade! O máis importante é traballar xuntos.

Buscar información sobre a vida de persoas importantes da cultura galega.

Tamén buscaremos información básica sobre o que fixeron de importante esas persoas.

Con toda esa información, faremos un xogo coma o Trivial.

Así, aprender sobre estas persoas será máis divertido e fácil para moita xente.

Elaboraremos un repositorio de material onde se recolla toda a información recollida.

Faremos unha cápsula do tempo onde preservar todo o traballo.

## Audio

audio/mpeg

## Sabías que...

Na biblioteca da aula como na do centro tes moitísimos libros a túa disposición para seguir ampliando o teu coñecemento e descubrir novas obras que esperten o teu interese.

Seguro que atopas algo que che encante!

# Cal é a nosa meta?

- Fomentar o traballo colaborativo.
- Coñecer os diferentes eidos que conforman a cultura galega e os algúns dos seus persoeiros máis importantes.
- Aprender que é unha cápsula do tempo e como elaborar unha propia.
- Fomentar as competencias necesarias para traballar en grupo e fomentar o respecto polas diferentes opinións.
- Adquirir diferentes habilidades para o tratamento e manexo da información de forma correcta.
- Desenvolver o sentido crítico (tomar conciencia de que a cultura depende deles e delas).

## Lectura facilitada

Queremos que aprendades a colaborar e a axudarvos uns a outros.

Descubriremos as diferentes partes da nosa cultura e as persoas máis importantes en cada unha delas.

Veremos que son e como podemos facer a nosa propia.

Aprenderemos a escoitar e respectar as ideas de todos.

Imos aprender a atopar información boa e a usala correctamente.

Darnos conta de que a cultura galega tamén depende do que fagamos nós.

## Audio

audio/mpeg

Páxina 4 de 31

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)