# 3. Somos cultura!

## Glosario

## Poema

Definición:

Manifestación artística que se caracteriza por estar escrita en verso.

Exemplo:

Este poema fixéchelo ti?

## Fonte de información

Definición:

Instrumento a través do cal se obteñen datos que se poden presentar en diversos formatos.

Exemplo:

É moi importante contrastar as fontes de información.

# Conectando

Despois dun pequeno repaso do que xa sabedes, toca seguir aprendendo.

Na fase 2 recordamos:

- As biografías, que son textos que recollen os datos máis destacables dunha persoa, presentados de forma cronolóxica.
- As partes dunha biografía, as cales son: presentación, contexto, desenvolvemento de vida e conclusión.

Para elaborar correctamente as biografías dos nosos persoeiros, e así cumprir co noso reto final de lograr a perdura da cultura, é fundamental aprender coñecementos básicos sobre normas ortográficas e gramaticais, e sobre contidos literarios. Pode resultar algo aburrido pero... Xa verás o importante que é!

A por todas!

## Lectura facilitada

Xa lembramos algunhas cousas.

Na fase 2 vimos:

As biografías son textos que contan o máis importante da vida dunha persoa, por orde de tempo.

As partes dunha biografía son a presentación, onde e cando viviu, o que fixo na súa vida e un final.

Temos que aprender un pouco de como escribir ben (ortografía e gramática) e sobre libros e textos.

Parece un pouco pesado, pero é moi importante!

¡Vamos a aprender!

## Audio

audio/mpeg

# O noso modus operandi

Para lograr o noso obxectivo, é importante ter claro o que precisamos aprender e as accións que debemos realizar:

1. Aprende que é unha biografía, as súas partes e como se elabora.
2. Coñece ben a gramática: usa os pronomes (para non repetir moito as mesmas palabras) e asegura que as frases son claras e ben feitas.
3. Escribe sen erros ortográficos e usa ben os signos de puntuación.
4. Aprende sobre literatura, traballando a métrica, a rima e os recursos literarios.
5. Descubre como facer un bo uso da biblioteca co obxectivo de desfrutar de actividades literarias de xeito compartido.

## Lectura facilitada

Para lograr o noso obxectivo, é importante ter claro o que necesitamos aprender e as accións que debemos realizar:

Aprende que é unha biografía.

Aprende as partes dunha biografía.

Coñece os pronomes.

Elabora oracións claras.

Revisa os erros ortográficos.

Traballa os signos de puntuación.

Aprende sobre métrica e rima.

Afonda nos recursos literarios.

## Audio

audio/mpeg

Páxina 11 de 31

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)